Augustin Pung

Augustin Pung (10. märts 1898 Valga – 28. aprill 1972 Tartu) oli eesti koori- ja orkestrijuht, muusikapedagoog ja esperantist.

Ta lõpetas aastal 1928 Tallinna Konservatooriumi laulu- ja muusikaõpetaja erialal; juhendajaks Juhan Aavik.

Ta töötas aastast 1928 Viljandi koolides muusikaõpetaja ja koorijuhina, juhatas aastatel 1931–1933 Viljandi Helikunsti Seltsi meeskoori ja 1935–1940 segakoori Koit. Ta oli aastatel 1944–1945 Viljandi linna täitevkomitee esimees ja 1945–1946 Viljandi I Keskkooli direktor. 

Ta oli aastal 1945 Viljandi Lastemuusikakooli asutajaid, viiuliõpetaja ja aastatel 1945–1966 kooli direktor; tema õpilaste hulgas olid Mati Kärmas, Mare Teearu, Jaan Tork. Ta asutas aastal 1947 Viljandi taidlussümfooniaorkestri ning juhtis seda aastani 1961.

Ta on kirjutanud koori- ja soololaule ning instrumentaalpalu.

 Tunnustus 
 1958 – Eesti NSV teeneline kunstitegelane

Kategooria:Eesti muusikapedagoogid
Kategooria:Viljandi maakonna koolijuhid
Kategooria:Eesti esperantistid
Kategooria:Eesti NSV teenelised kunstitegelased
Kategooria:Viljandi linna täitevkomitee esimehed
Kategooria:Maarja kalmistule maetud
Kategooria:Sündinud 1898
Kategooria:Surnud 1972